**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 18.06.2012

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení

4. Záverečný účet obce - schválenie

5. Informácia o audite

6. Zmena rozpočtu

7. Návrh ÚPO /územného plánu obce

8. Schválenie preventinára

9. Informácie o projekte „Revitalizácia parku“

10. Informácia o obecných slávnostiach

11. Informácie o stavebných prácach na výtlačnom potrubí kanalizácie

12. Informácie o kontrole Rozhodnutí výrubu stromov

13. Informácia o probléme s vypúšťaním septikov do obecných kanálov

14. Žiadosť Štefana Kováča s manž. o premiestnenie stĺpu rozhlasu

15. Rôzne

16. Záver

Mária Jaleczová

starostka obce

**K bodu číslo 1:**

Tretie riadne zasadnutie obecného zastupiteľstva v roku 2012 otvorila a viedla starostka obce Mária Jaleczová. Skonštatovala, že sú prítomní všetci členovia obecného zastupiteľstva v Hosťovej, preto je zasadnutie uznášania schopné.

**K bodu číslo 2:**

Za overovateľov zápisnice určila poslancov: Martin Kučírek

Vendelín Brath

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva, bod č. 15 rôzne bude doplnený o informácie ohľadne obecných dní v Lovasi a výstavby vedľa ranču.

Hlasovanie o programe rokovania:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 3:**

Hlavná kontrolórka obce Bc.,Mgr. Katarína Darnadiová oznámila, že uznesenia obecného

zastupiteľstva sú splnené alebo sa plnia priebežne.

**K bodu číslo 4:**

Ekonómka obce predložila poslancom na schválenie záverečný účet obce Hosťová za rok 2011,

ktorý obsahuje prehľad o rozpočte za rok 2011, kde je podrobný rozbor plnenia príjmov a výdavkov,

hospodárenie obce, tvorba a použitie fondov obce, finančné usporiadanie dotácií, bilancia aktív a pasív, prehľad o stave a vývoji dlhu k 31.12.2011.

Obec dosiahla záporný výsledok rozpočtového hospodárenia vo výške: -14 756,19 eur, čo bolo spôsobené najmä faktom, že obec čerpala na kapitálové výdavky prostriedky z rezervného fondu obce, výsledok bežného rozpočtu tvorí prebytok vo výške 9291,19 eur, kapitálové hospodárenie predstavuje schodok – 24047,38 eur. Obec v roku 2011 dosiahla prebytok z finančných operácií vo výške 8665,03 eur.

K záverečnému účtu obce vypracovala odborné stanovisko aj hlavná kontrolórka obce.

Návrh záverečného účtu obce a aj odborné stanovisko boli zákonným spôsobom zverejnené na úradnej tabuli a web stránke obce Hosťová.

Príloha číslo 1a: Návrh záverečného účtu obce Hosťová za rok 2011

Príloha číslo 1b: Odborné stanovisko k záverečnému účtu obce za rok 2011

Hlasovanie o záverečnom účte a odbornom stanovisku:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 5:**

Obec dostala tri ponuky na vykonanie auditu za rok 2011,

Prvá ponuka je od Ing. Miroslava Galamboša v sume 700,00 eur,

druhá ponuka je od Ing. Dagmar Horákovej, v sume 600,00 eur,

tretia ponuka je od Ing. Dariny Palatickej v sume 480,00 eur.

V krátkej diskusii sa poslanci vyjadrili, že najvýhodnejšia ponuka z cenového hľadiska je ponuka od Ing. Dariny Palatickej, následne navrhli hlasovanie o tejto ponuke.

Príloha č. 2a cenová ponuka

č. 2b cenová ponuka

č. 2c cenová ponuka

Hlasovanie o ponuke za audit od Ing. Dariny Palatickej:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 6:**

V ďalšom bode sa poslanci zaoberali návrhom rozpočtového opatrenie č. 3/2012 na zmenu rozpočtu obce. Na príjmovej strane ide o navýšenie položiek za prenájom pozemkov, prenájom kultúrneho domu spoločnosťou Inpek, s.r.o., významnú časť tvorí aj príjem na kanalizáciu obce, revitalizáciu miestneho parku a dotácia na kultúru od Nitrianskeho samosprávneho kraja.

Výdavková časť obsahuje tiež položky, ktoré sa týkajú prijatých dotácií na príjmovej strane /kanalizácia, revitalizácia/, okrem toho ešte menšie úpravy vykonané presun finančných prostriedkov medzi jednotlivými položkami.

Príloha číslo 3: Návrh na rozpočtové opatrenie č. 3/2012

Hlasovanie o zmene rozpočtu:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 7:**

Poslanci dostali informácie o pripravovanom územnom pláne obce, po preskúmaní predbežného

projektu podali návrhy na zapracovanie, ide predovšetkým o rozšírenie možnosti výstavby na ulici

Petín v celej dĺžke vonkajších záhrad. Poslanec Ing. Boszorád bol upozornení, že pri jeho budúcom

stavebnom pozemku je naplánovaná pozemná komunikácia, poslanec vyjadril svoj nesúhlas s týmto

návrhom.

Ďalej sa zaujímali o starý dvor na hlavnej ulici /súpisné číslo 102 + 154/, kde je oproti iným záhradám

možnosť výstavby značne rozšírená. Starostka sa vyjadrila, že sa našiel investor, ktorý odkúpil

celý dvor, kde plánuje výstavbu 4 až 5 rodinných domov, s tým, že sám bude financovať inžinierske

siete a obec mu vyšla v ústrety, že do územného plánu zapracovala možnosť výstavby aj v záhradách.

Príloha číslo 4: Návrh územného plánu obce Hosťová

Hlasovanie o návrhu územného plánu:

za: 4 /Marián Balko, Vendelín Brath, Martin Kučírek, Miroslav

Maťo/

proti: 1 /Ing. Michal Boszorád/

**K bodu číslo 8:**

Zastupiteľstvo sa zaoberalo preventinárom obce. Na ostatnom zasadnutí obecného zastupiteľstva 30.04.2012 sa poslanci vyjadrili, že dvaja živnostníci z Hosťovej majú tiež oprávnenie na vykonávanie práce bezpečnostného technika a tí by poskytovali služby bezplatne, preto prijali uznesenie, že neschvaľujú p.Žáka za bezpečnostného technika obce. Medzitým sa zistilo, že uvedené oprávnenie živnostníkov sa vzťahuje len na oblasť elektroinštalačných prác, preto sa obecné zastupiteľstvo musí opätovne zaoberať touto otázkou.

Hlasovanie o zrušení uznesenia č. 14/2012:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

Hlasovanie o bezpečnostnom technikovi obce:

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 9:**

Starostka podala informácie týkajúce sa revitalizácie miestneho parku, oproti sľúbených 5000,00 eur

obec dostane sumu 3200,00 eur, spoluúčasť obce musí tvoriť aspoň 5%. Z dôvodu, že obci bola znížená dotácia nebudú vysádzané stromčeky, z finančných prostriedkov sa budú financovať drevené výrobky, elektroinštalácia, oprava prírodného javiska. Zmluva by mala byť podpísaná začiatkom mesiaca júl 2012.

**K bodu číslo 10:**

Starostka oznámila, že obec nedostala podporu z Ministerstva kultúry SR na obecné dni, ktoré sa budú konať 11. a 12. augusta 2012. Na obecné dni navrhuje nasledovný program – v sobotu súťaž vo varení guláša, večer diskotéka, v nedeľu slávnostná svätá omša, po nej kladenie vencov k pomníku padlých hrdinov, pre pozvaných hostí obed, popoludní v parku folklórny program , neskoršie prednáška so spisovateľom o maďarskej národnostnej menšine.

**K bodu číslo 11:**

Stavebné práce na výtlačnom potrubí sa ešte nezačali, prvá časť by mala prebehnúť po žatve v mesiaci júl 2012, druhá časť stavebných práce je naplánovaná na september 2012. Poľnohospodársku pôdu pod vedením kanalizácie obhospodaruje Agrofors, s.r.o. Dolné Obdokovce a obec musí svoje stavebné práce uskutočňovať podľa dohody s nájomcom týchto pozemkov.

Zmluva s Environmentálnym fondom už bola podpísaná.

**K bodu číslo 12:**

Okresná prokuratúra v Nitre vykonala v našej obci kontrolou ohľadne dodržiavanie zákona pri výkone štátnej správy vo veciach ochrany prírody podľa zákona č. 543/2002 Z.z. Kontrolovaným obdobím sú roky 2010- 2011. Výslednú správu obec z tejto kontroly ešte nemá k dispozícii.

**K bodu číslo 13:**

Obec v poslednom čase dostala viacero sťažností na vypúšťanie septikov do obecných kanálov, dokonca za bieleho dňa, starostka bola na miestnej obhliadke a ústne upozornila dotknutých občanov, že nesmú vypúšťať obsah svojich žúmp do miestnych kanálov. Na vyprázdnenie obsahu svojich žúmp majú zavolať auto na vývoz fekálií.

**K bodu číslo 14:**

Členovia zastupiteľstva boli oboznámení so žiadosťou manželov Kováčových o premiestnenie stĺpa obecného rozhlasu, ktorá im prekáža pri vybudovaní bezbariérového prístupu na dvor. Starostka už vyžiadala cenovú ponuku, prekládka by obec stála 80,00 eur.

Príloha číslo 5: Žiadosť o prekládku stĺpu

Hlasovanie o preloženie stĺpu obecného rozhlasu::

za: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo/

proti: 0

**K bodu číslo 15:**

Poslanci ďalej boli oboznámení s požiadavkou p.Rolanda Belánya, ktorý v blízkej budúcnosti plánuje výstavbu rodinného domu na ulici pod záhradami, vedľa ranču. K svojmu pozemku nemá natiahnuté všetky inžinierske siete, chýba tam aj vodovod. Starostka obce sa informovala u Západoslovenskej vodárenskej spoločnosti o možnosti riešenia tejto problematiky, navrhli, aby obec si spravila šachtu na tri prípojky, vodárenská spoločnosť by fakturovala za dodávku vody obci, obec následne refakturovala za spotrebu vody majiteľovi. Cenová ponuka na túto šachtu je 520,00 eur, plus obec bude musieť dať si vyhotoviť projekt.

Poslanci zastupiteľstva vyjadrili svoj nesúhlas s týmto návrhom, obec by vlastne zhodnotila pozemok, následne by každý občan obce mohol obrátiť na obec o financovanie svojich inžinierskych prípojok.

Hlasovanie o výstavbe vodovodnej šachty:

za: 0

proti: 5 /Marián Balko, Ing. Michal Boszorád, Vendelín Brath,

Martin Kučírek, Miroslav Maťo

Členovia obecného zastupiteľstva boli pozvaní na Obecné dni do Lovasu, v Maďarskej republike.

Týchto obecných dní sa zúčastnili aj vlani, vzhľadom, že v tomto roku budú obecné dni aj v Hosťovej,

do Lovasu sa nepocestuje. Zástupcov obce Lovas pozvú na naše obecné dni v auguste.

**K bodu číslo 16:**

Starostka obce sa poďakovala prítomným za účasť na riadnom zasadnutí obecného zastupiteľstva.

**UZNESENIE Č. 15/2012**

Obecné zastupiteľstvo v Hosťovej

1. **schvaľuje** program tretieho zasadnutia obecného zastupiteľstva v roku 2012.

**UZNESENIE Č.16 /2012**

Obecné zastupiteľstvo v Hosťovej

**a. schvaľuje**

Záverečný účet obce Hosťová za rok 2011 **bez výhrad**

**b. berie**

na vedomie odborné stanovisko k záverečnému účtu za rok 2011 hlavnej

kontrolórky obce Bc.,Mgr. Kataríny Darnadiovej

**UZNESENIE Č. 17/2012**

Obecné zastupiteľstvo v Hosťovej

**a. schvaľuje** ponuku Ing. Dariny Palatickej na vykonanie auditu za rok 2011

vo výške 480,00 eur

**UZNESENIE Č. 18/2012**

Obecné zastupiteľstvo v Hosťovej

**a. schvaľuje**

zmenu rozpočtu obce Hosťová na rok 2012 rozpočtovým opatrením č. 3

**UZNESENIE Č. 19/2012**

Obecné zastupiteľstvo v Hosťovej

**a. ukladá**

zapracovanie pripomienok do územného plánu obce Hosťová

**UZNESENIE Č. 20/2012**

Obecné zastupiteľstvo v Hosťovej

**a. ruší** uznesenie č. 14/2012 zo dňa 30.04.2012 o neschválení p. Žáka za bezpečnostného

technika obce

**b. schvaľuje** p. Vojtecha Žáka za bezpečnostného technika obce Hosťová

**UZNESENIE Č. 21/2012**

Obecné zastupiteľstvo v Hosťovej

**a. schvaľuje** na základe žiadosti Štefana Kováča s manželkou, Hosťová 62, prekládku

stĺpu obecného rozhlasu.

**UZNESENIE Č. 22/2012**

Obecné zastupiteľstvo v Hosťovej

**a. neschvaľuje** vybudovanie spoločnej vodomernej šachty na ulici vedľa ranču.

Overovatelia zápisnice:

Martin Kučírek .........................

Vendelín Brath .........................

Zapisovateľka zápisnice:

Renáta Tóthová ........................

Mária Jaleczová

starostka obce